tomron87/hebrew-wikipedia-sentences-corpus huggingface dataset:
בטורניר הכדורגל של אולימפיאדת סטוקהולם (1912) רוסיה הפסידה במשחק הבכורה לפינלנד 2:1 ולאחר מכן ספגה את התבוסה הגבוה ביותר בתולדותיה - 16:0 לגרמניה.
ל-1915 תוכננו משחקים מול גרמניה וצרפת אך מלחמת העולם הראשונה גרמה לביטולם.
ב-1923 הוקמה נבחרת ברית המועצות שפיפ"א הכירה בה כיורשת ישירה לנבחרת הכדורגל הקיסרית.
נבחרת הונגריה בכדורמים מייצגת את הונגריה בתחרויות כדורמים בינלאומיות.
זוהי הנבחרת המצליחה ביותר בהיסטוריה: היא זכתה 9 פעמים בטורניר האולימפי, 3 פעמים באליפות העולם, 12 פעמים באליפות אירופה, פעמיים בליגת הכדורמים העולמית ושלוש פעמים בגביע העולם בכדורמים.
נבחרת הונגריה השתתפה לראשונה במשחקים האולימפיים באולימפיאדת סטוקהולם (1912), אך הודחה בידי נבחרת אוסטריה בסיבוב הראשון.
ההישג המשמעותי הראשון שלה הגיע באולימפיאדת אמסטרדם (1928), כשזכתה במדליית הכסף, לאחר הפסד לנבחרת גרמניה במשחק הגמר.
מאז התבססה הונגריה כמעצמה בענף, ובכל אחת מ-12 האולימפיאדות שנערכו מאז ועד אולימפיאדת מוסקבה (1980) זכתה הונגריה במדליה אולימפית, כאשר בשישה מהטורנירים הייתה זו מדליית זהב: 1932, 1936, 1952, 1956, 1964 ו-1976.
באולימפיאדת מלבורן (1956) נטלה הנבחרת חלק באחד ממשחקי הכדורמים המפורסמים ביותר.
שלוש מדינות בחרו להחרים את המשחקים כמחאה על כך – הולנד, ספרד ושווייץ.
הונגריה עצמה נטלה חלק במשחקים, ותחת הרושם של העימות הצבאי בינה לבין ברית המועצות, נערך גם משחק כדורמים בין נבחרות שתי המדינות, שהפך להיות אלים במיוחד.
לאחר 12 זכיות רצופות במדליות אולימפיות, נעדרה הונגריה מאולימפיאדת לוס אנג'לס (1984), לאחר שהצטרפה לחרם שהובילה ברית המועצות על המשחקים.
בשלוש האולימפיאדות שלאחר מכן לא הצליחה לזכות במדליות, אך רשמה הישגים נאים כשסיימה בין המקום הרביעי למקום השישי.
מאז אולימפיאדת סידני (2000) זכתה הונגריה במדליית הזהב בכל שלושת הטורנירים האולימפיים.
נבחרת הונגריה השתתפה בכל 17 אליפויות העולם שנערכו, מאז האליפות הראשונה שנערכה בבלגרד ב-1973. היא זכתה 3 פעמים במקום הראשון, 7 פעמים במקום השני, פעם אחת במקום השלישי, פעם אחת במקום הרביעי, ושלוש פעמים במקום החמישי.
נבחרת הונגריה השתתפה ב-29 מתוך 30 אליפויות אירופה שנערכו, ונעדרה רק מהאליפות שנערכה באוסטריה ב-1950. היא זכתה ב-12 מהן (יותר מכל נבחרת אחרת), 5 פעמים סיימה במקום השני, 5 פעמים במקום השלישי, פעמיים במקום הרביעי ו-4 פעמים במקום החמישי.
הונגריה גם אירחה את האליפות 3 פעמים: האליפות הראשונה ב-1926 (בה ניצחה), ב-1958 וב-2001.
הונגריה השתתפה חמש פעמים בטורניר ליגת הכדורמים העולמית.
בטורניר גביע העולם השתתפה הונגריה 11 פעמים.
כן סיימה פעם אחת במקום הרביעי (1991), פעם אחת במקום השישי (1981) ופעם אחת במקום השביעי (1983).
נבחרת הולנד בכדורגל עד גיל 21 היא הנבחרת הלאומית הצעירה של הולנד, המייצגת אותה בתחרויות בינלאומיות לנבחרות צעירות, ומנוהלת על ידי התאחדות הכדורגל ההולנדית המלכותית.
להשתתפות באולימפיאדה לנבחרת צורפו קיו אלנס, גרלד סיבון ורוי מקאיי.
נבחרת הולנד בכדורגל נשים מייצגת את הולנד בתחרויות כדורגל נשים בינלאומיות ומנוהלת על ידי התאחדות הכדורגל ההולנדית המלכותית.
ב-17 באפריל 1971 ערכה נבחרת הולנד את משחקה הבינלאומי הראשון, כשהתמודדה מול נבחרת בהזברוק.
היה זה גם משחק כדורגל הנשים הראשון שארגנה פיפ"א.
שנתיים וחצי מאוחר יותר, במשחק שאורגן לראשונה על ידי התאחדות הכדורגל ההולנדית, שיחקה הולנד את משחקה השני אי פעם, הפעם נגד .
ב-11 במאי 1974 הגיע גם הניצחון הראשון של ההולנדיות.
היה זה במשחק נגד נבחרת , בו ניצחה הולנד 0–3. עד 1982 שיחקה הולנד רק במשחקי ידידות, כשביניהם היה גם הניצחון הגדול ביותר של הנבחרת אי פעם - 0–12 מול .
ב-28 בספטמבר 1982, החלה הולנד להשתתף במשחקי המוקדמות של אליפות אירופה שתוכננה להיערך ב-1984. היא שובצה לבית המוקדם עם , ו, אך סיימה רק במקום השני בבית ולכן לא העפילה לטורניר הגמר.
במשחקי המוקדמות של אליפויות אירופה שנערכו ב-1989, 1991 ו-1993 הצליחה הולנד לעבור את שלב המוקדמות הראשון, אך נכשלה שוב ושוב בהעפלה לטורניר הגמר.
גם למשחקי הגביע העולמי לא הצליחה הולנד להעפיל מעולם, כשבמשחקי המוקדמות של גביע העולם 1991 היא החמיצה את ההעפלה בגלל שער אחד בלבד.
רק ב-2008 הצליחה הולנד להעפיל בפעם הראשונה לטורניר בינלאומי גדול.
הייתה זו אליפות אירופה שהייתה אמורה להיערך ב-2009 בפינלנד.
בשלב המוקדמות האחרון ניצחו ההולנדיות 0–4 את , וערכו הופכת בכורה ראשונה באליפות אירופה.
בשלב הבתים של הטורניר, שובצה הולנד עם , ו, שגם לה הייתה זו הופעת בכורה באליפות.
הולנד הצליחה לנצח בשני המשחקים נגד אוקראינה ודנמרק, אך הפסידה לפינלנד.
למרות ההפסד, עלו ההולנדיות לרבע הגמר, שם פגשו את צרפת.
לאחר 0-0 במשחק, הגיעו הקבוצות לבעיטות הכרעה, ושם הולנד ניצחה 4–5. בחצי הגמר, הודחו ההולנדיות על ידי אנגליה, לאחר הפסד 1–2. ההעפלה לחצי הגמר הייתה הישג השיא של נבחרת הולנד בכל הזמנים.
ארבע שנים לאחר מכן, הצליחו ההולנדיות להעפיל בפעם השנייה ברציפות לאליפות אירופה.
בשלב הבתים שובצה הנבחרת עם , ו, אך השיגה רק נקודה אחת ולא הצליחה להעפיל לרבע הגמר.
באליפות אירופה בכדורגל נשים 2017 אירחה את הטורניר וזכתה במקום הראשון לאחר שניצחה בגמר 2–4 את דנמרק.
ליקה מרטנס נבחרה לשחקנית המצטיינת של הטורניר בסיומו והמאמנת סרינה ויכמן נבחרה למאמנת השנה בעולם.
נבחרת הדירקטורים היא מאגר של מועמדים לחברות בדירקטוריון של חברות ממשלתיות בישראל, שנוצרה כחלק מרפורמה ברשות החברות הממשלתיות.
מאגר זה נועד לאתר באופן שוויוני, פומבי ותחרותי מועמדים ראויים לדירקטוריונים של החברות הממשלתיות.
הרשימה העדכנית, שפורסמה ביוני 2022, כוללת יותר מ-1,200 דירקטורים פוטנציאליים.
הדירקטוריון קובע את המדיניות והמטרות של החברה, תקציביה, איוש עובדים, פרסום דוחות ומינוי בכירים בחברה.
איוש הדירקטוריון בחברות הממשלתיות הוא בהתאם לחוק החברות הממשלתיות ולנהוג בחברות מדווחות.
בית המשפט פסק מספר פעמים שדי בספק מהותי בדבר קיומו של מניע פוליטי כדי לפסול מינוי של דירקטור לחברה ממשלתית.
הצורך ברפורמה במינוי דירקטורים בא בעקבות תלונות רבות על מינויים לא ראויים בדירקטוריונים של חברות ממשלתיות.
לדוגמה, היו מקרים בהם כמעט שליש מההצעות למינויים בדירקטוריונים נפסלו בשל ניגוד עניינים וזיקה פוליטית אסורה ואף רווחה תופעה של הצעת מועמדים שניסיונם ומומחיותם כלל לא תאמה לנדרש מדירקטור המכהן בחברה ממשלתית.
מבקר המדינה המליץ במספר דו"חות שונים, על פי האיסור בחוק על מינויים פוליטיים לחברות ממשלתיות, להקים מאגר חיצוני של מועמדים ראויים מן הציבור שאינו תלוי בשרי הממשלה.
בשנת 2013 שר האוצר יאיר לפיד ומנהל רשות החברות הממשלתיות אורי יוגב העלו צורך, כפי שהציג מבקר המדינה, ביצירת הליך נקי ומקצועי לאיתור ואיוש הדירקטוריונים הנדרשים בעשרות החברות הממשלתיות.
באותה תקופה עמדו חברות ממשלתיות רבות בפני שינויים מבניים מרחיקי לכת, כמו חברת החשמל, מקורות, נמל חיפה ונמל אשדוד, התעשייה האווירית ועוד.
המטרה הייתה ליצור מאגר מועמדים מקצועיים גדול שרק ממנו יוכלו שרי הממשלה לאייש את הדירקטורים בחברות הממשלתיות שתחת אחריותם.
בשנת 2013 יצא לדרך בפעם הראשונה הליך האיתור למועמדים.
ההרשמה למאגר זה נסגרה תוך פחות מחודש, כאשר הגישו את מועמדותם 13,708 אנשים ומתוכם נבחרו 500 מועמדים.
הגשת המועמדות לנבחרת הדירקטורים התנהלה באופן פתוח וחשוף בכפוף לעמידה בקריטריונים מקצועיים שנקבעו מראש בנפרד עבור גברים, נשים ובני מיעוטים.
בין היתר נדרש ניסיון ניהולי מוכח של לפחות חמש שנים בחברות עסקיות מדווחות נוסף על תארים אקדמיים בתחומים רלוונטיים.
במסגרת האיתור נקבעה העדפה מתקנת לנשים ומיעוטים כך שבסוף הליך האיוש הנבחרת מנתה 53% נשים ו-10% בני מיעוטים.
במסגרת הפקת הלקחים מהליך האיתור בשנים 2013-2014, הוחלט שבאיתור בשנת 2015, המועמדים ימוינו לפרופילים שונים של תפקידים בדירקטוריון כך שלא כמו בשנת 2014 לא יהיו כולם חלק ממאגר גדול.
הפרופילים הם: ניסיון ניהולי-עסקי, מומחיות חשבונאית ומומחיות משפטית.
נוסף על תפקידים אלו שאמורים להיות בכל דירקטוריון של חברה נוספו עוד שלושה פרופילים ייחודיים: ניסיון ביטחוני, ניסיון חברתי וניסיון בתחום התשתיות.
הניסיון הניהולי הנדרש עלה לשבע שנים.
להליך זה ניגשו 7,100 מועמדים כאשר לבסוף נבחרו 500 שנכנסו למאגר.
מתוכם עד כה אוישו מעל 200 משרות בחברות השונות.
בשנת 2016 שר האוצר ויו"ר רשות החברות הממשלתיות פעלו לגיוון נבחרת הדירקטורים כתגובה על ביקורת שהיא אליטיסטית וניסיונות לבטל אותה.
בשנת 2017 החל הליך למינויים לנבחרת.
לנבחרת 2017 התמודדו 9,000 מועמדים, ובסיום ההליך נבחרו 400 דירקטורים פוטנציאלים, מחצית מהם הן נשים.
90 מחברי נבחרת הדירקטורים נמנים עם האוכלוסייה הערבית ואוכלוסיות של חרדים, בני העדה האתיופית, עולים חדשים ואנשים עם מוגבלות.
בשנת 2022 עודכנה רשימת נבחרת הדירקטורים.
הרשימה כללה 1,200 דירקטורים פוטנציאליים, ונבחנה תוספת של עוד 100 מועמדים על ידי ועדת החריגים.
מספר הנשים ברשימה הוא שוויוני לגברים, וכ-10% מהמועמדים הם מאוכלוסיות בתת-ייצוג כמו ערבים וחרדים.
מנהלת רשות החברות הממשלתיות הביעה צער כי "מועמדים רבים וטובים לא הצליחו להיכנס בסופו של דבר לרשימה", אך הדגישה כי נבחנות דרכים להגדיל את הנבחרת עוד, לאחר שגודלה שולש עם העדכון לעומת 2017.
על נבחרת הדירקטורים נמתחה ביקורת בידי מומחים על שהליך הבחירה לא מעוגן בחקיקה.
חברי כנסת, שרים, ופוליטיקאים מותחים ביקורת על הרכב הנבחרת, שהוא אליטיסטי לדעתם ומדיר אוכלוסיות מסוימות.
למשל, נכון לשנת 2022 רק 10% מהנבחרת הם מאוכלוסיות בתת-ייצוג, ביניהן ערבים וחרדים; זאת בנפרד מייצוג הנשים בנבחרת שהוא שוויוני.
מלכתחילה בליכוד המשיכו מאמצים למנות מינויים פוליטיים על אף הליך נבחרת הדירקטורים, ואף נחשף בתקשורת "יומן ג'ובים" עבור חברי מרכז הליכוד.
היות שנבחרת הדירקטורים לא מעוגנת בחקיקה אלא הוקמה על פי המלצות מבקר המדינה, במהלך השנים התקיימו ניסיונות שונים לבטל אותה, אשר סוכלו על ידי היועצים המשפטיים לממשלה.
השר דודי אמסלם הביע את התנגדותו לנבחרת בניסוח "גם עקרת בית יש לה תובנה, וגם פועל ייצור יש לו תובנה.
בשבילם הם טובים רק בשביל לנקות את המשרדים של הדירקטורים." פרשנים וגורמים מקצועיים מתייחסים לניסיון לבטל את נבחרת הדירקטורים כמאבק של הליכוד באליטות על ידי מתן אפשרות למנות דירקטורים מ"כלל שדרות הציבור", אולם מזהירים שבפועל ביטול הנבחרת יוביל למינוי אליטה של מקורבים לשרי הממשלה.
מבקר המדינה הזהיר בדצמבר 2017 מפני פגיעה בתפקוד החברות הממשלתיות ופגיעה באינטרס הציבורי אם תוחזר שיטת מינוי המקורבים כפי שהייתה נהוגה בעבר.
בשנת 2016 שר האוצר ויו"ר רשות החברות הממשלתיות פעלו לגיוון נבחרת הדירקטורים כתגובה על ניסיונות לבטל אותה, אולם התהליך מתמהמה בגלל מיעוט המכרזים להרחבת נבחרת הדירקטורים; השניים האחרונים נערכו בשנת 2017 ושנת 2022.
בהסכמים הקואליציוניים של ממשלת ישראל השלושים ושבע הוסכם על ביטולה של נבחרת הדירקטורים.
נכון לפברואר 2023 לא בוטלה הנבחרת, אך הציפייה לביטולה גורמת לכך ששרי הממשלה מתעכבים במינוי הדירקטורים.
מנהלת רשות החברות מיכל רוזנבוים הזהירה מפני פגיעה בתוצאות העסקיות של החברות אם תבוטל הנבחרת, וממליצה לשפר את מנגנון הנבחרת במקום לבטלו.
גם מבקר המדינה, גורמים מקצועיים, ופרשנים ממליצים לשפר את הנבחרת ולעגן את הליך מינוי הדירקטורים לנבחרת בחקיקה במקום לבטלה.
נבחרת הונגריה בכדורסל נשים היא קבוצת כדורסל הנשים הלאומית של הונגריה.
הנבחרת הייתה סגנית אליפות אירופה בכדורסל נשים פעמיים.
הנבחרת הלאומית של הולנד בכדורגל חופים מייצגת את הולנד בתחרויות כדורגל חופים בינלאומיות ונמצאת בפיקוחה של התאחדות הכדורגל ההולנדית.
מנהל הקבוצה: דני דה יונג
הנבחרת הלאומית של הונגריה בכדורגל חופים מייצגת את הונגריה בתחרויות כדורגל חופים בינלאומיות ונמצאת בפיקוחה של התאחדות הכדורגל ההונגרית.
נבחרת הונגריה בכדוריד היא הנבחרת לאומית של הונגריה.
הנבחרת השתתפה ב-21 אליפויות העולם בכדוריד ובשנת 1986 הגיע למקום השני.
במשחקים האולימפיים היא הצליחה להגיע למקום הרביעי 5 פעמים.
בהתאם לדירוג של איגוד הכדוריד העולמי, נכון לדצמבר 2022 הנבחרת מדורגת במקום הרביעי
נבחרת הונגריה בכדוריד נשים היא הנבחרת לאומית של הונגריה.
הנבחרת השתתפה ב-21 אליפויות העולם בכדוריד וזכתה בשנת 1965. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום הרביעי.
נבחרת הזהב (בהונגרית: Aranycsapat; שמות נוספים באנגלית: Golden Team, Mighty Magyars, Marvellous Magyars, Magnificent Magyars, Magical Magyars) הוא כינויה הציורי של נבחרת הונגריה בכדורגל הטובה בכל הזמנים.
נבחרת זו שיחקה יחד בין השנים 1950 עד 1956, אך העידן הרחב יותר של שחקניה היה בין השנים 1941–1960.
הרבה כדורגלנים יוצאי דופן שיחקו בנבחרת הזהב, אך פרנץ פושקש, שהפך לדמות סימבולית ונחשב עד היום אחד ההונגרים הידועים בעולם, בלט ביניהם.
הבולט ביותר בין משחקי נבחרת הזהב הוא משחק הידידות שנערך ב־25 בנובמבר 1953 באצטדיון ומבלי בלונדון (משחק המאה) שהסתיים בניצחון הונגרי 6: 3 מול נבחרת אנגליה בכדורגל.
נבחרת אנגליה לא נוצחה עד אז מעולם בוומבלי, למעט הפסד ב-1949 לאירלנד (שנחשבת לקבוצה מהאיים הבריטיים).
מנקודת המבט הגרמנית, הניצחון על ההונגרים הפייבוריטים, היה "ניצחון מזל" שמכונה עד היום בתולדות הכדורגל הגרמני "הנס של ברן".
האצטדיון בבודפשט נבנה בשנת 1953 (כיום אצטדיון פרנץ פושקש).
מספר הצופים הגדול ביותר נכח בו במשחק של נבחרת הזהב נגד נבחרת אוסטריה באותה שנה : 104,000 צופים.
בין היתר אירח האצטדיון את משחק הגומלין של משחק המאה בוומבלי (6:3).
במשחק גומלין זה מול אנגליה ההונגרים ניצחו 7:1.
ההרכב המפורסם ביותר של נבחרת הזהב היה בניצחון על אנגליה בוומבלי, אך לא רק הם מהווים את נבחרת הזהב עצמה.
מעניין לציין ששבעה שחקני ההרכב שיחקו בקבוצה של הצבא, הונבד (Honved), שלושה (הידגקוטי, לאנטוש וזקריאש) ב-Voros Lobogo (הדגל האדום, שהייתה בעבר MTK) ובוזאנסקי (ב Dorog).
מאמן הנבחרת הלאומית היה באותן השנים גוסטב שבש (1906–1986)
נבחרת הזהב עלתה למשחק בהרכב הבא:
לאסלו בודאי (או בודאי II) (כונה: פּוּפּוֹש, שפירושו בהונגרית בעל חטוטרת) - קיצוני ימני (1928–1983)
שאנדור קוצ'יש (כונה: קוֹצְקָה, שפירושו בהונגרית קובייה) - קשר קדמי ימני (1929–1979)
פרנץ פושקש (כונה: אוֹצִ'י שפירושו בהונגרית "אחא" או אח צעיר) - קשר קדמי שמאלי (1927–2006)
זולטאן ציבּור (כונה: משוגע וגם רגליים מרופטות) - קיצוני שמאלי (1929–1997)
נבחרת הזהב הבלתי מנוצחת שיחקה רק ארבע פעמים בהרכב האגדי הזה (בתקופה: 14 במאי 1950 - 4 ביולי 1954).
ב־17 במאי 1953 ברומא נגד האיטלקים, ב־15 בנובמבר 1953 בבודפשט נגד השוודים, ב־25 בנובמבר 1953 בלונדון נגד האנגלים וב-11 באפריל 1954 בווינה נגד האוסטרים.
טקטיקת המשחק של הנבחרת הייתה פורצת דרך גם היא.
המאמן גוסטב שבש הסיג לאחור את הקשר האחורי השמאלי להגנה וגם את החלוץ המרכזי הסיג לאחור לקשר שמאלי של הנבחרת ויצר מעין מערך של 4-2-4. ארבעה מגינים במקום השלושה שהיו מקובלים אז.
מערך דומה שימש לימים את נבחרת ברזיל, אלופת העולם בכדורגל בשנת 1958.
מדליית זהב באולימפיאדת הלסינקי בשנת 1952 (בגמר נגד יוגוסלביה 2:0).
מדליית זהב חמש פעמים ברצף בגביע אירופה (1948-1953).
מדליית כסף באליפות העולם בכדורגל בשנת 1954 3:2 בגמר נגד גרמניה המערבית.
בתחילת יולי 1956 הוחלף גוסטב שבש.
מרטון בּּוּקוֹבִי, מונה למאמן הנבחרת בגלל הביצועים הגרועים של הנבחרת.
התאחדות הכדורגל ההונגרית החליטה לא לשלוח נבחרת לאולימפיאדת מלבורן בשנת 1956. עוד לפני מהפכת אוקטובר.
באותה השנה ניצחה נבחרת הזהב את נבחרת אוסטריה בווינה ב--2 באוקטובר 2:0. במהלך המהפכה, קבוצת הכדורגל הונבד, עמוד השדרה של הנבחרת, נסעה לווינה בתחילת נובמבר כדי לקבוע משחק נגד אתלטיק בילבאו ולאחר מכן יצאה לסיבוב הופעות במערב אירופה.
הנבחרת שיחקה בפריז, נגד ראסינג פריז, בספרד נגד אתלטיק בילבאו ועוד.
לאחר שהובסו 2–3 נגד אתלטיק בילבאו שיחקו בפלייאוף בגביע אירופה בבריסל בדצמבר אותה השנה מכיוון שהם לא ניתן היה לשחק בבודפשט.
התוצאה הייתה 3: 3. בינואר 1957 החליטו פרנץ פושקש, שנדור קוצ'יש, זולטאן ציבור, דיולה גרושיץ' בווינה לא לחזור להונגריה.
עם זאת, גרושיץ' חזר בכל זאת ביולי 1957. כך התפרקה נבחרת הזהב.
נבחרת הולנד בבייסבול (בהולנדית: Nederlands honkbalteam) היא נבחרת הבייסבול לגברים המייצגת את הולנד בתחרויות בינלאומיות.
נבחרת הולנד נחשבת לנבחרת הבייסבול הטובה באירופה.
ב־36 אליפויות אירופה בבייסבול, נבחרת הולנד זכתה ב־24 אליפויות וב־9 סגנויות ובשלוש האחרות היא לא השתתפה.
היא הגיעה פעמיים למקום הרביעי באליפות העולם בבייסבול.
השתתפה 4 פעמים בטורניר האולימפי (מתוך 6 אולימפיאדות בהן הבייסבול היה חלק מהתחרויות) ודירוג השיא שלה היה המקום ה־5 באולימפיאדת אטלנטה וסידני.
נבחרת הולנד בכדורסל נשים היא קבוצת כדורסל הנשים הלאומית של הולנד.
הישגי השיא של הנבחרת הם המקום השמיני באליפות העולם בכדורסל נשים 1979 והמקום החמישי באליפות אירופה בכדורסל נשים 1950.
הנבחרת טרם העפילה למשחקים אולימפיים.
הנבחרת העפילה לאליפות העולם בכדורסל נשים 1979 וסיימה אותה במקום ה-10.
נבחרת החלומות של כדור הזהב היא קבוצת כוכבי כל הזמנים שפורסמה על ידי מגזין הכדורגל הצרפתי פראנס פוטבול ב-14 בדצמבר 2020, לאחר שערכה סקר אינטרנטי בקרב אוהדי כדורגל לבחירת נבחרת החלומות המורכבת מ-11 הכדורגלנים הגדולים בהיסטוריה לפי המצביעים.
הנבחרת הסופית נבחרה על ידי 140 עיתונאים ברחבי העולם.
בנוסף פורסמו קבוצה שנייה ושלישית, שהורכבו מהשחקנים שסיימו במקום השני והשלישי בהצבעה.
כדור הזהב הוא פרס כדורגל יוקרתי המוענק מאז 1956 על ידי המגזין הצרפתי "פראנס פוטבול" לכדורגלן שביצועיו היו הטובים ביותר בשנה שחלפה על פי עיתונאי המגזין.
הפרס נחשב לפרס האישי היוקרתי והמוערך ביותר בכדורגל העולמי.
בעקבות השפעת מגפת הקורונה על הספורט והעובדה שעונת הופסקה ולא חודשה הוכרז ביולי 2020 שלראשונה מאז ייסודו לא יוענק הפרס.
במקום זאת החליט המגזין להרכיב נבחרת חלומות מכל הכדורגלנים הגדולים בהיסטוריה, כולל אלו שלא זכו בפרס ואף אלו שלא היו זכאים להתמודד בו.
המועמדים לשוער הוכרזו ב-5 באוקטובר 2020.
המועמדים למגן הימני הוכרזו ב-5 באוקטובר 2020.
המועמדים לבלם הוכרזו ב-5 באוקטובר 2020.
המועמדים למגן השמאלי הוכרזו ב-5 באוקטובר 2020.
מדינהשחקןשניםקבוצה בולטת (הופעות)הישג שיא בכדור הזהבפאול ברייטנר1970–1983 באיירן מינכן (347)מקום 2 ב-1981אנדראס ברמה1980–1998 פ.צ.
המועמדים לקשר ההגנתי ולקשר המרכזי הוכרזו ב-12 באוקטובר 2020.
המועמדים לקשרים ההתקפיים הוכרזו ב-12 באוקטובר 2020.
המועמדים לקיצוני הימני הוכרזו ב-19 באוקטובר 2020.
המועמדים לחלוץ המרכזי הוכרזו ב-19 באוקטובר 2020.
המועמדים לקיצוני השמאלי הוכרזו ב-19 באוקטובר 2020.
הנבחרת הראשונה הנבחרת השנייה הנבחרת השלישית
הנבחרת הראשונה כללה 11 שחקנים מ-7 מדינות, המובילה שבהן היא ברזיל עם שלוש בחירות.
נבחרת הונג קונג בכדורגל נשים מייצגת את האזור המנהלי המיוחד של הונג קונג בתחרויות כדורגל נשים בינלאומיות ומנוהלת על ידי התאחדות הכדורגל של הונג קונג.
משחקה הראשון של הנבחרת נערך ב-1975 במסגרת אליפות אסיה הראשונה, שאותה היא אירחה.
חמש שנים לאחר מכן, ב-1980, היא הגיעה להישג השיא שלה בטורניר וסיימה במקום השלישי.
נבחרת האיטי בכדורגל נשים מייצגת את האיטי בתחרויות כדורגל נשים בינלאומיות ומנוהלת על ידי התאחדות הכדורגל של האיטי (FHF).
הנבחרת נחשבת לאחת מנבחרות הנשים הטובות ביותר באיים הקריביים, לצידן של ג'מייקה וטרינידד וטובגו.
משחקה הראשון של הנבחרת נערך באפריל 1991 במסגרת גביע הזהב הראשון, שאותו אירחה ובו היא סיימה במקום הרביעי (הישג השיא של הנבחרת עד היום).
מאז היא השתתפה בעוד חמש אליפויות יבשתיות, אך מעולם לא הצליחה לעבור את שלב הבתים.
ב-2023, העפילה האיטי בפעם הראשונה בתולדותיה לגביע העולם של פיפ"א, לאחר שניצחה את צ'ילה בפלייאוף הבין-יבשתי.
בגביע העולם, היא שובצה לבית אחד עם אנגליה, דנמרק וסין, הפסידה בכל שלושת משחקיה והודחה בסיום שלב זה.
נבחרת הונדורס בכדורגל עד גיל 23 מייצגת את הונדורס בתחרויות כדורגל של המשחקים האולימפיים.
נבחרת הונדורס בכדורגל עד גיל 23 הוקמה בתחילת שנות ה-90 של המאה ה-20.
2008 - סמאול קבאלרו, אמיל מרטניס, קרלוס פאבון
2012 - מיינור פיגורואה, רוג'ר אספינוסה, ג'רי בנגטסון
2016 - ג'וני פלאסיוס, רומל קיאוטו
2020 - בריאן מויה, חורחה בנגוצ'ה
דויד סואסו - 5 שערים
תחרות כדורגל במשחקים הפאן-אמריקאיים מיועדת לנבחרות עד גיל 23 החל משנת 1995. הנבחרת העפילה למשחקים 8 פעמים.
נבחרת ויילס בכדורגל היא נבחרת הכדורגל הלאומית של ויילס.
ויילס הצליחה להעפיל לשלב רבע הגמר לאחר ניצחון על הונגריה 2:1 במשחק הכרעה.
בשלב רבע הגמר הודחה נבחרת ויילס על ידי ברזיל, זוכת הטורניר, לאחר הפסד 1:0.
בשנת 2022 העפילה לטורניר שנערך בקטר, אך סיימה אחרונה בבית המוקדם של הטורניר.
בשנת 2016 העפילה ויילס לראשונה בתולדותיה לאליפות אירופה, בה הגיעה עד לשלב חצי הגמר, שם הפסידה בתוצאה 2:0 לפורטוגל.
ויילס שיחקה לראשונה במסגרת תחרותית ב-26 במרץ 1876 נגד סקוטלנד בגלאזגו, מה שהפך אותה להיות נבחרת הכדורגל השלישית הוותיקה בעולם.
אף על פי שהסקוטים ניצחו במשחק 0–4, תוכנן משחק חוזר שנערך שנה לאחר מכן בוויילס וכך המשחק הראשון על אדמת ויילס נערך ברקסהאם ב-5 במרץ 1877. במשחק זה ניצחה סקוטלנד 0–2.
משחקה הראשון של ויילס נגד אנגליה נערך בשנת 1879 בלונדון ובו הפסידה 1–2 ובשנת 1882 התמודדה ויילס לראשונה נגד אירלנד המאוחדת וניצחה 1–7 במשחק שנערך אף הוא ברקסהאם.
התאחדויות ארבע המדינות הללו נועדו במנצ'סטר ב-6 בדצמבר 1882 כדי לקבוע את חוקי המשחק העולמיים ולייסד את ועדת הכדורגל הבינלאומית IFAB על מנת לאשר שינויים בחוקים, משימה שארבע ההתאחדויות מבצעות עד היום.
בעונת 84–1883 נערך לראשונה טורניר אליפות הבית הבריטית, טורניר שנתי בהשתתפות אנגליה, סקוטלנד, אירלנד המאוחדת וויילס.
עד עונת 84–1983, זכתה ויילס בטורניר 12 פעמים, 7 פעמים מהן כזוכה בלעדית ו-5 פעמים במשותף עם נבחרת נוספת.
ויילס הפכה לחברה בפיפ"א בשנת 1906, אולם בעקבות פרישתן של התאחדויות הכדורגל הבריטיות מפיפ"א ב-1928 בעקבות חוסר הסכמה לגבי תשלום לשחקנים חובבים, לא השתתפה ויילס בשלושת טורנירי גביע העולם הראשונים.
בשנת 1932 שיחקה ויילס נגד אירלנד, לראשונה נגד נבחרת שאינה אחת מארבע הנבחרות הבריטיות.
שנה מאוחר יותר שיחקה ויילס לראשונה מחוץ לאיים הבריטיים בפריז נגד צרפת במשחק שהסתיים בתיקו 1-1.
אחרי מלחמת העולם השנייה, הצטרפה ויילס בחזרה לפיפ"א והשתתפה במוקדמות גביע העולם 1950. טורניר אליפות הבית הבריטית שימש כבית מוקדמות לטורניר.
שתי הראשונות העפילו לטורניר הגמר בברזיל, אבל ויילס סיימה רק במקום השלישי בעקבות הפסדים לאנגליה וסקוטלנד.
במוקדמות גביע העולם 1954, שוב שימשה אליפות הבית הבריטי כבית מוקדמות לטורניר, כששתי הראשונות מעפילות לטורניר הגמר, אבל ויילס סיימה במקום הרביעי והאחרון.
שנות ה-50 של המאה ה-20 היוו את תור הזהב של הכדורגל הוולשי עם כוכבים כג'ון צ'ארלס, איבור אולצ'רץ', קליף ג'ונס, אלף שרווד, ג'ק קלסי, טרבור פורד, רוני בורגס וטרי מדווין.
הופעתה הראשונה של ויילס בטורניר גביע העולם הייתה בטורניר שנערך בשוודיה בשנת 1958.
העפלתה של ויילס לטורניר הייתה לא שגרתית.
ויילס שובצה בבית המוקדמות עם צ'כוסלובקיה ומזרח גרמניה, כאשר הראשונה בבית עולה לטורניר הגמר.
ויילס פתחה את משחקי הבית בניצחון ביתי 0–1 על צ'כוסלובקיה, אך בהמשך הפסידה בחוץ למזרח גרמניה 1–2 ולצ'כוסלובקיה 0–2. במשחקה האחרון ניצחה ויילס את מזרח גרמניה 1–4 ובסופו של דבר סיימה במקום השני אחרי צ'כוסלובקיה ולמעשה הודחה מהמוקדמות, אלא שבעקבות פוליטיקה במזרח התיכון קיבלה ויילס הזדמנות נוספת להעפיל לטורניר הגמר.
בבית המוקדמות האסייתי/אפריקני נבחרות מצרים וסודאן סירבו לשחק נגד נבחרת ישראל מסיבות פוליטיות, בעוד נבחרת אינדונזיה התעקשה לקיים את משחקיה נגד ישראל במקום נייטרלי.
כתוצאה מכך, זכתה ישראל בניצחונות טכניים שאמורים היו להעלות אותה לטורניר הגמר מבלי ששיחקה ולו משחק אחד.
פיפ"א לא רצתה שנבחרת תשתתף בטורניר הגמר מבלי ששיחקה אפילו משחק אחד במוקדמות והחליטה לקיים הגרלה בין כל הנבחרות האירופאיות שסיימו במקום השני בבתי המוקדמות.
הזוכה בהגרלה הייתה אמורה לפגוש את ישראל לצמד משחקי פלייאוף על העלייה.
נבחרת בלגיה זכתה בהגרלה אך סירבה להשתתף וויילס עלתה בגורל בהגרלה הנוספת.
ויילס ניצחה את ישראל פעמיים 0–2 והעפילה לטורניר הגמר לראשונה בתולדותיה.
בטורניר הגמר שובצה ויילס לבית 3 עם נבחרות , הונגריה ומקסיקו, כאשר שתי הראשונות בבית עולות לשלב רבע הגמר.
ויילס סיימה את שלושת משחקיה בתוצאות תיקו וסיימה במקום השני עם 3 נקודות יחד עם הונגריה.
לפי שיטת המשחקים בטורניר, נבחרות שסיימו עם אותו מספר נקודות במקומות השני והשלישי צריכות היו להתמודד במשחק פלייאוף על ההעפלה לרבע הגמר.
ויילס ניצחה את הונגריה 1–2 במשחק המכריע משעריהם של איבור אולצ'רץ' וטרי מדווין לאחר שפיגרה 0–1 והעפילה לרבע הגמר למשחק מול ברזיל.
ויילס הפסידה במשחק 0–1 משער של פלה, שהוביל בסופו של דבר את ברזיל לזכייה בגביע העולם, והודחה מהטורניר.
בשנת 2022 העפילה ויילס בפעם השנייה בתולדותיה לטורניר הגמר של גביע העולם, לאחר שגברה בפלייאוף על אוקראינה בתוצאה 1-0. בטורניר הגמר הפסידה ויילס בבית המוקדם לאנגליה ולאירן, וסיימה בתיקו מול ארצות הברית.
ויילס סיימה במקום האחרון בבית והודחה מהמשך הטורניר.
מאז 1958 ועד 2016, לא העפילה ויילס לטורניר גמר גביע העולם או לטורניר גמר אליפות אירופה.
במוקדמות גביע העולם 1962 הודחה ויילס על ידי ספרד.
ויילס השתתפה לראשונה במוקדמות יורו 1964 אך הודחה בסיבוב הראשון על ידי ההונגרים.
במוקדמות גביע העולם 1966 סיימה ויילס שנייה בבית המוקדמות אחרי ברית המועצות ולפני יוון ודנמרק והודחה.
שנתיים מאוחר יותר הודחה ויילס ממוקדמות אליפות אירופה לאחר שסיימה שלישית בבית המוקדם אחרי אנגליה וסקוטלנד ולפני צפון אירלנד.
במוקדמות גביע העולם 1970 הפסידה ויילס בכל משחקיה לאיטליה ולמזרח גרמניה וסיימה אחרונה בבית.
שנתיים לאחר מכן סיימה ויילס שלישית בבית המוקדם לאליפות אירופה אחרי צ'כיה ורומניה ולפני פינלנד והודחה.
במוקדמות גביע העולם 1974 סיימה ויילס אחרונה בבית שכלל את פולין ואנגליה.
ויילס הייתה קרובה להעפיל לאליפות אירופה בשנת 1976. היא שובצה לבית מוקדם שכלל את הונגריה, אוסטריה ולוקסמבורג.
לאחר שהפסידה במשחק הפתיחה באוסטריה, ניצחה ויילס את יתר משחקיה בבית והעפילה לפלייאוף מהמקום הראשון.
ארבע קבוצות בלבד השתתפו אז בטורניר הגמר וכדי להעפיל אליו התמודדה ויילס במפגש כפול מול יוגוסלביה.
ויילס הפסידה במשחק הראשון ביוגוסלביה 0–2 וסיימה את משחק הגומלין בתיקו 1-1.
במוקדמות גביע העולם 1978 סיימה ויילס אחרונה בבית שכלל את סקוטלנד וצ'כוסלובקיה.
שנתיים לאחר מכן סיימה ויילס שלישית בבית המוקדם לאליפות אירופה אחרי מערב גרמניה וטורקיה ולפני מלטה.
במוקדמות גביע העולם 1982 שובצה ויילס לבית מוקדם עם נבחרות ברית המועצות, צ'כוסלובקיה, איסלנד וטורקיה.
ויילס פתחה את הטורניר עם 4 ניצחונות רצופים וחלקים על איסלנד בחוץ, טורקיה בבית, צ'כוסלובקיה בבית וטורקיה בחוץ.
בהמשך סיימה בתיקו 0-0 ביתי מול ברית המועצות.
ויילס סיימה את הטורניר באופן מאכזב כאשר הפסידה בחוץ לצ'כוסלובקיה, במשחק הראשון בטורניר בו היא סופגת שער, אך בעיקר כאשר סיימה רק בתיקו ביתי מול איסלנד החלשה.
במשחקה האחרון הובסה ויילס בברית המועצות שסיימה ראשונה בבית.
תיקו במשחק הסיום בין צ'כוסלובקיה וברית המועצות העלה את צ'כוסלובקיה מהמקום השני בבית בזכות הפרש שערים עדיף על פני הוולשים.
בטורניר זה היו הוולשים קרובים ביותר להעפיל לטורניר הגמר מאז 1958.
במוקדמות אליפות אירופה 1984 שובצה ויילס בדרג השני והוגרלה לבית מוקדם שכלל את יוגוסלביה, בולגריה ונורווגיה.
גם הפעם פתחה ויילס את הטורניר ברגל ימין כשניצחה בבית את נורווגיה ובהמשך סיימה בתיקו 4-4 בחוץ מול יוגוסלביה לאחר שפיגרה 1–3 ו-2–4. בהמשך ניצחה ויילס את בולגריה וסיימה בתיקו חוץ עם נורווגיה.
ויילס יכלה להעפיל לטורניר הגמר אם הייתה מנצחת בבולגריה, אך היא הפסידה 0–1. עם זאת, הייתה לה הזדמנות שנייה להעפיל אם הייתה מנצחת בבית את יוגוסלביה.
ויילס הובילה 0–1 במשחק משער של רובי ג'יימס, אך שער שוויון של היוגוסלבים 9 דקות מהסיום מנע ממנה זאת.
לוולשים עדיין היה סיכוי להעפיל אם יוגוסלביה ובולגריה היו מסיימות בתיקו במשחק האחרון ביניהן, אולם שער ניצחון יוגוסלבי דקה בתוך תוספת הזמן העלה את יוגוסלביה והותיר את ויילס במקום השני ומחוץ לתחרות.
במוקדמות גביע העולם 1986 שובצה ויילס לבית עם ספרד, סקוטלנד ואיסלנד.
הראשונה בבית העפילה לגביע העולם והשנייה לפלייאוף מול נציגה מאוקיאניה.
ויילס פתחה את הטורניר ברגל שמאל כאשר הפסידה בחוץ לאיסלנד החלשה והובסה בספרד.
בהמשך ניצחה ויילס בבית את איסלנד והפגינה יכולת מצוינת כאשר ניצחה בסקוטלנד 0–1 והביסה את ספרד 0–3. במשחקה האחרון התמודדה ויילס מול סקוטלנד, כאשר ניצחון היה מבטיח לה לפחות מקום בפלייאוף.
ויילס הוליכה 0–1 משער של מארק יוז, אך הסקוטים השוו עשר דקות לסיום.
על המשחק העיב מותו הטרגי של מאמן סקוטלנד, ג'וק סטיין, מהתקף לב בתום המשחק.
כעת על מנת להעפיל לפלייאוף היו הוולשים זקוקים לניצחון או לתיקו מפתיע של איסלנד בספרד במשחק האחרון.
האיסלנדים אמנם הוליכו במפתיע 0–1 אך הפסידו בסופו של דבר 1–2 וויילס הודחה בפעם השנייה ברציפות ממוקדמות גביע העולם בשל הפרש שערים, כאשר ספרד מסיימת ראשונה בבית עם 8 נקודות ואחריה סקוטלנד וויילס עם 7 נקודות.
במוקדמות אליפות אירופה 1988 שובצה ויילס עם דנמרק, צ'כוסלובקיה ופינלנד.
לאחר תיקו בחוץ וניצחון ביתי על פינלנד, תיקו ביתי מול צ'כוסלובקיה וניצחון ביתי על דנמרק, ויילס הייתה זקוקה לניצחון חוץ בדנמרק או בצ'כוסלובקיה על מנת להעפיל לטורניר הגמר מהמקום הראשון, אולם היא הפסידה בשני המשחקים וסיימה במקום השלישי אחריהן ולפני פינלנד.
במוקדמות גביע העולם 1990 ויילס סיימה אחרונה בבית שכלל את הולנד, מערב גרמניה ופינלנד לאחר שסיימה בתוצאות תיקו ביתי מול פינלנד ומערב גרמניה והפסידה ביתר המשחקים.
במוקדמות יורו 1992 דורגה ויילס בדרג הרביעי מתוך חמישה ושובצה לבית עם אלופת העולם גרמניה, בלגיה ולוקסמבורג.
ויילס ניצחה בכל משחקיה הביתיים, כולל את גרמניה 0–1, ניצחה בחוץ את לוקסמבורג וסיימה בתיקו בבלגיה, אך הובסה בגרמניה וסיימה במקום השני נקודה אחת בלבד אחריה.
במוקדמות גביע העולם 1994 שוב דורגה ויילס בדרג הרביעי (הפעם מתוך שישה) ושובצה לבית עם רומניה, בלגיה, צ'כוסלובקיה, קפריסין ואיי פארו.
גם הפעם הייתה ויילס קרובה להעפיל לטורניר הגמר מאחד משני המקומות הראשונים בבית, אולם במשחקה האחרון הפסידה בבית לרומניה במשחק אותו הייתה צריכה לנצח כדי להעפיל.
במהלך המשחק אף החמיץ שחקנה של ויילס, פול בודין, כדור עונשין מ-11 מטרים במצב של שוויון 1-1. ויילס סיימה במקום הרביעי בבית.
בשנים הבאות מאמצע שנות התשעים עד אמצע העשור הראשון של המאה ה-21, התדרדרה ויילס ורשמה טורנירי מוקדמות כושלים במיוחד.
במוקדמות יורו 1996 דורגה ויילס בדרג השני מתוך שישה ושובצה לבית עם גרמניה, בולגריה, גאורגיה, מולדובה ואלבניה אך סיימה במקום האחרון בבית.
במוקדמות גביע העולם 1998 המשיכה ויילס ביכולת החלשה כאשר סיימה רביעית מתוך חמש נבחרות אחרי הולנד, בלגיה וטורקיה.
ויילס הצליחה לנצח רק את סן מרינו החלשה שסיימה אחרונה.
במוקדמות יורו 2000 שוב סיימה ויילס רביעית מתוך חמש נבחרות.
הפעם הקדימו אותה איטליה, דנמרק ושווייץ.
למעט ניצחון כפול על בלארוס וניצחון חוץ עד דנמרק, הפסידה ויילס ביתר המשחקים.
שנתיים מאוחר יותר סיימה ויילס חמישית מתוך שש נבחרות בבית מוקדמות המונדיאל.
ויילס השיגה ניצחון בודד על בלארוס מתוך עשרה משחקים.
שישה משחקים נוספים הסתיימו בתיקו.
פולין, אוקראינה, בלארוס ונורווגיה סיימו לפניה.
במוקדמות יורו 2004 שבה ויילס להתמודד על מקום בטורניר הגמר.
ויילס דורגה בדרג הרביעי מתוך חמישה במוקדמות ושובצה לבית עם איטליה, סרביה ומונטנגרו, פינלנד ואזרבייג'ן.
הראשונה בבית העפילה לטורניר הגמר והשנייה לפלייאוף.
ויילס פתחה בניצחון חוץ בפינלנד ואחר כך ניצחה 1–2 את איטליה.
בהמשך ניצחה פעמיים את אזרבייג'ן אך בהמשך נחלשה כשהפסידה בסרביה ובאיטליה וסיימה רק בתיקו ביתי עם פינלנד.
במחזור הסיום הפסידה ויילס בבית לסרביה ומונטנגרו וסיימה במקום השני המוביל לפלייאוף.
במשחקי הפלייאוף התמודדה ויילס מול רוסיה.
המשחק הראשון ברוסיה הסתיים בתיקו 0-0. המשחק לווה בשערורייה, שכן שחקן נבחרת רוסיה איגור טיטוב הואשם בשימוש בחומרים אסורים, אך למרות זאת הוחלט שלא להעניש את נבחרתו.
במשחק הגומלין ניצחה רוסיה בוויילס 0–1 וכך החמיצה ויילס הזדמנות לעלות לראשונה בתולדותיה לטורניר גמר אליפות אירופה.
בטורנירים הבאים חזרה ויילס להפגין יכולת חלשה.
במוקדמות גביע העולם 2006 סיימה ויילס במקום החמישי מתוך שש נבחרות בבית המוקדם אחרי אנגליה, פולין, אוסטריה וצפון אירלנד והקדימה רק את אזרבייג'ן.
במוקדמות יורו 2008 סיימה ויילס במקום הרביעי מתוך שש נבחרות אחרי גרמניה, אירלנד וסלובקיה והקדימה את קפריסין וסן מרינו.
במוקדמות גביע העולם 2010 הפסידה ויילס פעמיים לנבחרות גרמניה, רוסיה ופינלנד שסיימו לפניה.
ניצחונותיה היחידים היו מול אזרבייג'ן וליכטנשטיין שסיימו אחריה.
במוקדמות יורו 2012 סיימה ויילס במקום הרביעי מתוך חמש נבחרות.
היא פתחה את משחקיה בארבעה הפסדים רצופים.
בהמשך השתפרה וניצחה שלושה משחקים, אולם זה כבר אירע לאחר שאיבדה סיכוי לעלות.
אנגליה, מונטנגרו ושווייץ סיימו לפניה.
במוקדמות יורו 2016, בבית שכלל את בלגיה, בוסניה, ישראל, קפריסין ואנדורה, הראתה ויילס יכולת מצוינת, בהובלת כוכבי הקבוצה גארת' בייל מריאל מדריד וארון ראמזי מארסנל.
בסופו של דבר ויילס אכן עלתה לטורניר זה מן המקום השני, לאחר בלגיה, לראשונה בתולדותיה.
בטורניר הגמר שובצה ויילס בשלב הבתים עם אנגליה, רוסיה וסלובקיה.
במשחק הראשון בתולדותיה באליפות אירופה, השיגה ויילס ניצחון בכורה על סלובקיה 1–2 משערים של גארת' בייל והאל רובסון-קאנו.
במשחקה השני הפסידה ויילס לאנגליה 1–2 משער בתוספת הזמן, לאחר שהובילה 0–1 משער של בייל.
במשחקה האחרון בשלב הבתים הביסה ויילס את רוסיה 0–3 משערים של ארון ראמזי, ניל טיילור וגארת' בייל.
בכך סיימה ויילס בראשות הבית והעפילה לשמינית הגמר.
בשלב שמינית הגמר ניצחה ויילס את צפון אירלנד 0–1 וברבע הגמר הפתיעה את בלגיה 1–3 משערים של אשלי ויליאמס, האל רובסון-קאנו וסאם ווקס לאחר שמחקה פיגור 0–1. בחצי הגמר הפסידה ווילס לפורטוגל 0–2.
ויילס לא הצליחה להעפיל למונדיאל 2018, אך הצליחה להעפיל בפעם השנייה ברציפות ליורו 2020 לאחר שסיימה במקום השני בבית המוקדמות אחרי קרואטיה ולפני סלובקיה, הונגריה ואזרבייג'ן.
בטורניר הגמר שובצה ויילס עם מארחת הבית איטליה, שווייץ וטורקיה.
ויילס פתחה את משחקיה בתיקו 1-1 עם שווייץ ולאחר מכן גברה על טורקיה 0-2. במשחקה האחרון בבית הפסידה 1-0 לאיטליה ועלתה לשמינית הגמר מהמקום השני בבית בזכות הפרש שערים עדיף על שווייץ, שעלתה אף היא מהמקום השלישי.
בשמינית הגמר הובסה ויילס 4-0 על ידי דנמרק והודחה.
בשלב מוקדמות מונדיאל 2022 סיימה ויילס במקום השני בבית אחרי בלגיה ולפני צ'כיה, אסטוניה ובלארוס ובכך עלתה לשלב הפלייאוף.
בחצי גמר הפלייאוף גברה ויילס בביתה על אוסטריה 1-2 ובגמר הפלייאוף גברה ויילס בביתה 0-1 על אוקראינה ובכך חזרה למעמד גביע העולם לאחר 64 שנים.
בטורניר הגמר סיימה ויילס בתיקו 1-1 עם ארצות הברית, כאשר בייל מבקיע את שער השוויון לזכותה בכדור עונשין מ-11 מטר 8 דקות לסיום.
בהמשך אכזבה ויילס כאשר הפסידה 2-0 לאיראן משני שערים עמוק בתוך תוספת הזמן וכן הובסה במשחקה האחרון 3-0 על ידי אנגליה.
ויילס סיימה במקום האחרון בבית ללא ניצחון והודחה מהטורניר.
להלן רשימת השחקנים שזומנו למשחקי מונדיאל 2022.
הנתונים מעודכנים ל-25 בספטמבר 2022.
נבחרת ונצואלה בכדורגל היא נבחרת הכדורגל הלאומית של ונצואלה.
כינויה של הנבחרת הוא La Vinotinto (בעברית: היין האדום), שדבק בה כיוון שצבעה של התלבושת המסורתית של הנבחרת הוא אדום כיין.
נבחרת ונצואלה נחשבת לנבחרת החלשה ביותר מבין עשר הנבחרות שחברות ב-CONMEBOL, והיחידה מביניהן שמעולם לא העפילה לגביע העולם בכדורגל.
במהלך ההיסטוריה סיימה הנבחרת מספר פעמים את שלב מוקדמות גביע העולם כשלזכותה אף לא ניצחון אחד.
בשנים האחרונות חל שיפור ביכולותיה של הנבחרת וההישג הטוב ביותר שלה בטורניר הקופה אמריקה היה בשנת 2011, כשסיימה במקום הרביעי.
נבחרת קונגו בכדורגל, הידועה בכינוייה "השדים האדומים", היא נבחרת הכדורגל הלאומית של הרפובליקה של קונגו.
נחשבת לנבחרת אפריקאית ממוצעת מבחינה סטטיסטית ללא אף הופעה בגביע העולם בכדורגל, אך עם הופעות בגביע אפריקה לאומות וזכייה בו ב-1972.
נכון ל-5 בספטמבר 2025. לאחר משחק נגד
נבחרת הרפובליקה הדמוקרטית של קונגו בכדורגל, הידועה בכינוייה "The Simbas", היא נבחרת הכדורגל הלאומית של הרפובליקה הדמוקרטית של קונגו.
הנבחרת נקראה בעבר "נבחרת זאיר בכדורגל" כאשר הרפובליקה הדמוקרטית של קונגו נקראה "זאיר" בין השנים 1971 ו-1997.
רק נבחרת במונדיאל 1954 השיגה מאזן גרוע יותר.
בגביע אפריקה לאומות זכתה הנבחרת פעמיים.
בפעם הראשונה כ"נבחרת הרפובליקה הדמוקרטית של קונגו" ב-1968 ופעם כ"נבחרת זאיר" ב-1974.
מאז 1974 הישגה הטוב ביותר היה מקום שלישי באליפות אפריקה ב-1998.
נבחרת הרפובליקה המרכז אפריקאית בכדורגל היא נבחרת הכדורגל הלאומית של הרפובליקה המרכז אפריקאית.
נבחרת זו נחשבת לאחת מהחלשות ביותר בכל יבשת אפריקה.
1982 - מועמדותה נפסלה תוך כדי העפלה
1974 - מועמדותה נפסלה בזמן המוקדמות
1998 - מועמדותה נפסלה בזמן המוקדמות
נבחרת וייטנאם בכדורגל היא נבחרת הכדורגל הלאומית של וייטנאם.
לאחר פיצול וייטנאם לצפון וייטנאם ודרום וייטנאם התקיימו שתי נבחרות לאומיות, נבחרת לכל מדינה בנפרד.
הנבחרת הצפון ווייטנאמית הייתה מאוד לא פעילה ושיחקה רק מספר משחקים מעטים נגד מדינות קומוניסטיות אחרות בעיקר בין השנים 1956 ו-1966. נבחרת דרום וייטנאם הייתה פעילה יותר והשתתפה בשני משחקי גמר של גביע אסיה וסיימה בשניהם במקום הרביעי.
נבחרת דרום ווייטנאם ערכה את משחקה האחרון בשנת 1975 והמשחק הראשון של הנבחרת המאוחדת נערך רק בשנת 1991.
הנבחרת לא הצליחה במיוחד גם לאחר האיחוד וברמה האזורית זכתה פעם אחת במקום הראשון באליפות איגוד מדינות דרום-מזרח אסיה בכדורגל (לשעבר גביע טייגר) בשנת 2008.
נכון ל-10 ביוני 2025. לאחר משחק נגד
נבחרת הפיליפינים בכדורגל, הידועה גם בכינוי הלא רשמי "אזקלס", היא נבחרת הכדורגל הלאומית של הפיליפינים.
אחת הסיבות האפשריות לחולשת נבחרת הכדורגל הוא הסיבה כי מרב העניין בספורט בפיליפינים הוא סביב הכדורסל ופחות סביב הכדורגל.
חולשת הנבחרת מתבטאת בכך שעד היום שיחקה הנבחרת 176 משחקים, מתוכם רק 21 ניצחונות, נגד נבחרות חלשות בעיקר או נבחרות שהיו בתחילת דרכן בעוד מונה ההפסדים של הקבוצה עומד על 144.
נבחרת הפיליפינים העפילה לראשונה בתולדותיה לגביע אסיה שנערך בשנת 2019 אך הפסידה בכל משחקיה בטורניר.
1966 - הושעתה מפיפ"א בגלל חובות
מדי הבית המסורתיים דומה לזו של נבחרת צרפת ; חולצה כחולה, מכנסיים לבנים וגרביים אדומות.
עם זאת, לאחרונה, מדי הבית והחוץ היו כחולים לחלוטין, אדומים לחלוטין או לבנים לחלוטין, וכיום חולצות הבית הן לבנות לחלוטין.
ספקית המדים הנוכחית של הנבחרת הלאומית היא חברת הספורט הגרמנית פומה .
אדידס, כמו גם החברה היפנית מיזונו, סיפקו ערכות לנבחרת בעבר.
נבחרת הרפובליקה הדומיניקנית בכדורגל היא נבחרת הכדורגל הלאומית של הרפובליקה הדומיניקנית.
לוגו מייצרת מדים מדינת מוצא תקופה Macron 2019–2023 Silver Sport 2024 Macron 2025–הווה
נבחרת ונואטו בכדורגל לגברים היא נבחרת הכדורגל הלאומית של ונואטו.
בעבר נקראה הנבחרת "ההברידיים החדשים", כמו שם המדינה אותה ייצגה, עד ששינתה את שמה ל"ונואטו" בשנת 1980.
הנבחרת סיימה במקום הרביעי בגביע אוקיאניה לאומות בשנים 1973 (בשם "ההברידיים החדשים"), 2000, 2002, 2008.
נבחרת ויילס בכדורסל מייצגת את ויילס בטורנירי כדורסל בינלאומיים.
נחשבת לאחת מהנבחרות החלשות באירופה.
הנבחרת מעולם לא העפילה לאליפות אירופה בכדורסל או לכל טורניר משמעותי אחר.
במסגרת משחקיה במוקדמות אליפות אירופה שיחקה הנבחרת 31 משחקים והובסה בכולם.
בשנת 2005 התאחדה נבחרת ויילס עם נבחרות אנגליה וסקוטלנד כדי להרכיב את נבחרת בריטניה בכדורסל במטרה לייצג את בריטניה בכבוד באולימפיאדת 2012 שנערכה בלונדון.
נבחרת הרפובליקה המרכז-אפריקאית בכדורסל היא נבחרת הכדורסל הלאומית של הרפובליקה המרכז-אפריקאית.
הנבחרת זכתה פעמיים באליפות אפריקה בכדורסל: בשנת 1974 אירחה הרפובליקה המרכז-אפריקאית את האליפות וניצחה בגמר את סנגל.
בשנת 1987 זכתה שוב הנבחרת באליפות לאחר ניצחון בגמר על מצרים.
הנבחרת התמודדה פעם אחת במשחקים האולימפיים בשנת 1988 וסיימה במקום העשירי.
הנבחרת התמודדה פעם אחת באליפות העולם בכדורסל בשנת 1974 וסיימה במקום ה-14 האחרון.
לצד נבחרת זו פועלת נבחרת הרפובליקה המרכז-אפריקאית בכדורסל נשים.
נבחרת קונגו בכדורסל היא נבחרת הכדורסל הלאומית של הרפובליקה של קונגו.
הישג השיא של הנבחרת הוא מקום חמישי באליפות אפריקה בכדורסל בשנת 1980.
נבחרת קונגו מעולם לא העפילה למשחקים האולימפיים או לאליפות העולם בכדורסל.
נבחרת הרפובליקה הדמוקרטית של קונגו בכדורסל היא נבחרת הכדורסל הלאומית של הרפובליקה הדמוקרטית של קונגו.
הנבחרת השתתפה 7 פעמים באליפות אפריקה בכדורסל והישגה הטוב ביותר הוא המקום הרביעי אשר אותו השיגה בשנת 1975. הנבחרת מעולם לא העפילה למשחקים האולימפיים או לאליפות העולם בכדורסל.
נבחרת הגברים של ונצואלה בכדורסל היא נבחרת הכדורסל הלאומית של ונצואלה ומנוהלת על ידי התאחדות הכדורסל של ונצואלה.
הישג השיא של הנבחרת הוא זכייתה באליפות אמריקה בכדורסל בשנת 2015 לאחר שניצחה במשחק הגמר 71-76 את ארגנטינה.
ונצואלה השתתפה פעמיים במשחקים האולימפיים והישג השיא שלה הוא המקום העשירי בשנת 2016.
הנבחרת התמודדה 5 פעמים באליפות העולם בכדורסל והישג השיא שלה במסגרת זו הוא המקום ה-11 בשנת 1990.
נבחרת הגברים של הרפובליקה הדומיניקנית בכדורסל היא נבחרת הכדורסל הלאומית של הרפובליקה הדומיניקנית ומנוהלת על ידי התאחדות הכדורסל של הרפובליקה הדומיניקנית.
הישג השיא של הנבחרת באליפות אמריקה בכדורסל הוא המקום השלישי, בו סיימה בשנת 2011.
הנבחרת העפילה ארבע פעמים לאליפות העולם בכדורסל.
בשנת 1978 סיימה במקום השנים עשר.
בשנת 2014 סיימה במקום השלושה עשר.
בשנת 2019 סיימה במקום השישה עשר ובשנת 2023 סיימה במקום הארבעה עשר.
נבחרת הרפובליקה הדומיניקנית מעולם לא העפילה למשחקים האולימפיים.
נבחרת הפיליפינים בכדורסל היא נבחרת הכדורסל הלאומית של הפיליפינים.
הנבחרת מנוהלת על ידי התאחדות הכדורסל של הפיליפינים.
נבחרת הפיליפינים נחשבה לאחת הנבחרות החזקות ביותר באסיה עד אמצע שנות ה-80 של המאה ה-20 והיא הנבחרת האסיאתית היחידה שזכתה במדליה כלשהי באליפות העולם בכדורסל.
היא עשתה זאת בשנת 1954 כשסיימה במקום השלישי.
הנבחרת רשמה גם את הישג השיא של נבחרת אסיאתית במשחקים האולימפיים כאשר סיימה במקום החמישי במשחקים שנערכו בשנת 1936.
בשנות התשעים של המאה ה-20 ובעשור הראשון של המאה ה-21, איבדה הנבחרת את מעמדה כנבחרת מובילה באסיה ובשנת 2001 אף לא העפילה לאליפות אסיה בכדורסל לאחר 20 הופעות רצופות עקב השעיה.
בשנת 2003 העפילה הנבחרת לאליפות אך סיימה במקום ה-15, הנמוך בתולדותיה ובשנת 2005 שוב הושעתה הנבחרת מהאליפות.
אולם לאחרונה שוב חל שיפור ביכולתה של הנבחרת והיא העפילה לגביע העולם בכדורסל 2014 שנערך בספרד.
במסגרת ההכנות לטורניר אוזרח שחקנה של ניו ג'רזי נטס אנדריי בלאץ'.
הכדורסל זוכה לפופולריות גדולה בפיליפינים, וזאת למרות היותם של הפיליפינים נמוכי קומה.
בהתאם לכך גם הנבחרת זוכה להתענינות רבה ולאוהדים רבים המלווים אותה בטורנירים השונים.
נבחרת וייטנאם בכדורסל היא נבחרת הכדורסל הלאומית של וייטנאם.
נבחרת וייטנאם היא מנבחרות הכדורסל החלשות ביותר באסיה.
היא השתתפה פעמיים באליפות אסיה בכדורסל ב-1963 וב-1965. בשתי הפעמים היא סיימה במקום האחרון.
מאז לא השתתפה הנבחרת באליפויות נוספות.
נבחרת וייטנאם מעולם לא העפילה למשחקים האולימפיים או לאליפות העולם בכדורסל.
נבחרת ואליס ופוטונה בכדורגל היא נבחרת הכדורגל של איי ואליס ופוטונה שבשליטת צרפת הנמצאים באוקיינוס השקט, בין פיג'י וסמואה.
הנבחרת נשלטת על ידי התאחדות הכדורגל של ואליס ופוטונה.
הנבחרת אינה חברה בפיפ"א או ב-OFC ולכן איננה מורשית להשתתף בגביע העולם בכדורגל או בגביע אוקיאניה לאומות.
הנבחרת משתתפת במשחקי דרום הפסיפיק.
נבחרת ונצואלה בכדורגל נשים מייצגת את ונצואלה בתחרויות כדורגל נשים בינלאומיות ומנוהלת על ידי פדרציית הכדורגל של ונצואלה.
משחקה הראשון של הנבחרת נערך ב-1991 במסגרת אליפות אמריקה הדרומית הראשונה, שבסופה היא סיימה במקום השלישי.
עד היום נחשב הישג זה להישג הטוב ביותר של הנבחרת בכל הזמנים.
מאז היא השתתפה עוד חמש פעמים באליפות, אך מעולם לא הצליחה לעבור את שלב הבתים הראשון.
בשנת 2014, נבחרת הנערות של ונצואלה הגיעה להישג מרשים, כאשר סיימה במקום הרביעי בגביע העולם עד גיל 17 שנערך בשנת בקוסטה ריקה.
שנה לפני כן, היא סיימה כאלופת אמריקה הדרומית לגיל זה.
נבחרת השנה של אופ"א הוא פרס שנתי בתחום הכדורגל המחולק על ידי אופ"א לנבחרת 11 הכדורגלנים והמאמן הטובים ביותר באותה השנה, בהתבסס על יכולתם הכוללת במסגרות המקומיות, האירופיות והבינלאומיות.
הנבחרת נקבעת על ידי סקר באתר הרשמי של הארגון, והפרס מחולק בכל שנה החל משנת 2001.
עד לשנת 2011, הרכיבו כתבי אתר אופ"א רשימה מצומצמת של שישים כדורגלנים ומאמנים שהצטיינו בתחרויות המקומיות, האירופיות והבינלאומיות באותה השנה.
גולשי האתר יכלו לבחור מאמן ונבחרת בת 11 שחקנים (שוער, ארבעה מגנים, ארבעה קשרים ושני חלוצים) שלדעתם הצטיינו במיוחד באותה השנה.
לאחר מכן, היו צריכים הגולשים לבחור את הקפטן לנבחרת שהרכיבו.
בחירת המאמן בוטלה החל משנת 2011, והשיטה כולה השתנתה החל משנת 2012. הרשימה המקוצרת צומצמה לארבעים שחקנים (ארבעה שוערים, 12 מגנים, 12 קשרים ו-12 חלוצים).
לאחר חישוב התוצאות, נחשפת הנבחרת המנצחת בכל שנה באתר הרשמי של אופ"א.
נבחרת השנה של אופ"א 2001
עמדהשםקבוצההופעהשוערסנטיאגו קניסארסולנסיה1הגנהקוסמין קונטרהדפורטיבו אלאבס / מילאן1סמי הופייהליברפול1פטריק אנדרסוןבאיירן מינכן / ברצלונה1ביצ'נטה ליזארזובאיירן מינכן1קישורדייוויד בקהאםמנצ'סטר יונייטד1פטריק ויירהארסנל1זינדין זידאןיובנטוס / ריאל מדריד1קילי גונסאלסולנסיה1התקפהתיירי הנריארסנל1דויד טרזגהיובנטוס1מאמןז'ראר הוייהליברפול1
נבחרת השנה של אופ"א 2002
עמדהשםקבוצההופעהשועררושטו רצ'ברפנרבחצ'ה1הגנהקרלס פויולברצלונה1אלסנדרו נסטהלאציו / מילאן1כריסטיאן קיבואייאקס1רוברטו קרלוסריאל מדריד1קישורקלרנס סידורףאינטר מילאנו / מילאן1מיכאל באלאקבאייר לברקוזן / באיירן מינכן1זינדין זידאןריאל מדריד2דמיאן דאףבלקברן רוברס1התקפהתיירי הנריארסנל2רונאלדואינטר מילאנו / ריאל מדריד1מאמןשנול גינשנבחרת טורקיה1
נבחרת השנה של אופ"א 2003
עמדהשםקבוצההופעהשוערג'אנלואיג'י בופוןיובנטוס1הגנהפאולו פריירהפורטו1אלסנדרו נסטהמילאן2פאולו מלדינימילאן1רוברטו קרלוסריאל מדריד2קישורלואיש פיגוריאל מדריד1דייוויד בקהאםמנצ'סטר יונייטד / ריאל מדריד2זינדין זידאןריאל מדריד3פאבל נדבדיובנטוס1התקפהתיירי הנריארסנל3רוד ואן ניסטלרוימנצ'סטר יונייטד1מאמןז'וזה מוריניופורטו1
נבחרת השנה של אופ"א 2004
עמדהשםקבוצההופעהשוערג'אנלואיג'י בופוןיובנטוס2הגנהקאפומילאן1ריקארדו קרבאליופורטו / צ'לסי1אלסנדרו נסטהמילאן3אשלי קולארסנל1קישורכריסטיאנו רונאלדומנצ'סטר יונייטד1מאנישפורטו1רונאלדיניוברצלונה1פאבל נדבדיובנטוס2התקפהתיירי הנריארסנל4אנדריי שבצ'נקומילאן1מאמןז'וזה מוריניופורטו / צ'לסי2
נבחרת השנה של אופ"א 2005
עמדהשםקבוצההופעהשוערפטר צ'ךצ'לסי1הגנהקאפומילאן2ג'ון טריצ'לסי1קרלס פויולברצלונה2פאולו מלדינימילאן2קישורלואיס גרסיהליברפול1סטיבן ג'רארדליברפול1רונאלדיניוברצלונה2פאבל נדבדיובנטוס3התקפהסמואל אטוברצלונה1אנדריי שבצ'נקומילאן2מאמןז'וזה מוריניוצ'לסי3
נבחרת השנה של אופ"א 2006
עמדהשםקבוצההופעהשוערג'אנלואיג'י בופוןיובנטוס3הגנהג'אנלוקה זמברוטהיובנטוס / ברצלונה1פאביו קנבארויובנטוס / ריאל מדריד1קרלס פויולברצלונה3פיליפ לאםבאיירן מינכן1קישורסטיבן ג'רארדליברפול2ססק פברגאסארסנל1קאקהמילאן1רונאלדיניוברצלונה3התקפהתיירי הנריארסנל5סמואל אטוברצלונה2מאמןפרנק רייקארדברצלונה1
נבחרת השנה של אופ"א 2007
עמדהשםקבוצההופעהשועראיקר קסיאסריאל מדריד1הגנהדניאל אלבססביליה1אלסנדרו נסטהמילאן4ג'ון טריצ'לסי2אריק אבידלאולימפיק ליון / ברצלונה1קישורכריסטיאנו רונאלדומנצ'סטר יונייטד2סטיבן ג'רארדליברפול3קאקהמילאן2קלרנס סידורףמילאן2התקפהזלאטן איברהימוביץ'אינטר מילאנו1דידייה דרוגבהצ'לסי1מאמןאלכס פרגוסוןמנצ'סטר יונייטד1
נבחרת השנה של אופ"א 2008
עמדהשםקבוצההופעהשועראיקר קסיאסריאל מדריד2הגנהסרחיו ראמוסריאל מדריד1ג'ון טריצ'לסי3קרלס פויולברצלונה4פיליפ לאםבאיירן מינכן2קישורכריסטיאנו רונאלדומנצ'סטר יונייטד3צ'אביברצלונה1ססק פברגאסארסנל2פרנק ריבריבאיירן מינכן1התקפהליונל מסיברצלונה1פרננדו טורסליברפול1מאמןאלכס פרגוסוןמנצ'סטר יונייטד2
נבחרת השנה של אופ"א 2009
עמדהשםקבוצההופעהשועראיקר קסיאסריאל מדריד3הגנהדניאל אלבסברצלונה2ג'ון טריצ'לסי4קרלס פויולברצלונה5פטריס אברהמנצ'סטר יונייטד1קישורכריסטיאנו רונאלדומנצ'סטר יונייטד / ריאל מדריד4צ'אביברצלונה2קאקהמילאן / ריאל מדריד3אנדרס אינייסטהברצלונה1התקפהליונל מסיברצלונה2זלאטן איברהימוביץ'אינטר מילאנו / ברצלונה2מאמןז'וזפ גוארדיולהברצלונה1
נבחרת השנה של אופ"א 2010
עמדהשםקבוצההופעהשועראיקר קסיאסריאל מדריד4הגנהמאייקוןאינטר מילאנו1ג'רארד פיקהברצלונה1קרלס פויולברצלונה6אשלי קולצ'לסי2קישורכריסטיאנו רונאלדוריאל מדריד5צ'אביברצלונה3וסלי סניידראינטר מילאנו1אנדרס אינייסטהברצלונה2התקפהליונל מסיברצלונה3דויד וייהולנסיה / ברצלונה1מאמןז'וזה מוריניואינטר מילאנו / ריאל מדריד4
נבחרת השנה של אופ"א 2011
עמדהשםקבוצההופעהשועראיקר קסיאסריאל מדריד5הגנהדניאל אלבסברצלונה3ג'רארד פיקהברצלונה2טיאגו סילבהמילאן1מרסלוריאל מדריד1קישוראריין רובןבאיירן מינכן1צ'אביברצלונה4אנדרס אינייסטהברצלונה3גארת' ביילטוטנהאם הוטספור1התקפהליונל מסיברצלונה4כריסטיאנו רונאלדוריאל מדריד6
נבחרת השנה של אופ"א 2012
עמדהשםקבוצההופעהשועראיקר קסיאסריאל מדריד6הגנהסרחיו ראמוסריאל מדריד2ג'רארד פיקהברצלונה3טיאגו סילבהמילאן / פריז סן-ז'רמן2פיליפ לאםבאיירן מינכן3קישוראנדרס אינייסטהברצלונה4צ'אביברצלונה5אנדראה פירלויובנטוס1מסוט אוזילריאל מדריד1התקפהליונל מסיברצלונה5כריסטיאנו רונאלדוריאל מדריד7
נבחרת השנה של אופ"א 2013
עמדהשםקבוצההופעהשוערמנואל נויירבאיירן מינכן1הגנהפיליפ לאםבאיירן מינכן4טיאגו סילבהפריז סן-ז'רמן3סרחיו ראמוסריאל מדריד3דויד אלאבהבאיירן מינכן1קישורגארת' ביילטוטנהאם הוטספור / ריאל מדריד2מרקו רויסבורוסיה דורטמונד1מסוט אוזילריאל מדריד / ארסנל2פרנק ריבריבאיירן מינכן2התקפהזלאטן איברהימוביץ'פריז סן-ז'רמן3כריסטיאנו רונאלדוריאל מדריד8
נבחרת השנה של אופ"א 2014
עמדהשםקבוצההופעהשוערמנואל נויירבאיירן מינכן2הגנהפיליפ לאםבאיירן מינכן5סרחיו ראמוסריאל מדריד4דייגו גודיןאתלטיקו מדריד1דויד אלאבהבאיירן מינכן2קישוראריין רובןבאיירן מינכן2טוני קרוסבאיירן מינכן / ריאל מדריד1אנחל די מריהריאל מדריד / מנצ'סטר יונייטד1התקפהליונל מסיברצלונה6זלאטן איברהימוביץ'פריז סן-ז'רמן4כריסטיאנו רונאלדוריאל מדריד9
נבחרת השנה של אופ"א 2015
עמדהשםקבוצההופעהשוערמנואל נויירבאיירן מינכן3הגנהדניאל אלבסברצלונה4סרחיו ראמוסריאל מדריד5ג'רארד פיקהברצלונה4דויד אלאבהבאיירן מינכן3קישורפול פוגבהיובנטוס1אנדרס אינייסטהברצלונה5חאמס רודריגסריאל מדריד1התקפהכריסטיאנו רונאלדוריאל מדריד10ליונל מסיברצלונה7ניימארברצלונה1
נבחרת השנה של אופ"א 2016
עמדהשםקבוצההופעהשוערג'אנלואיג'י בופוןיובנטוס4הגנהג'רום בואטנגבאיירן מינכן1ג'רארד פיקהברצלונה5סרחיו ראמוסריאל מדריד6לאונרדו בונוצ'ייובנטוס1קישורלוקה מודריץ'ריאל מדריד1טוני קרוסריאל מדריד2אנדרס אינייסטהברצלונה6התקפהליונל מסיברצלונה8אנטואן גריזמןאתלטיקו מדריד1כריסטיאנו רונאלדוריאל מדריד11
נבחרת השנה של אופ"א 2017
עמדהשםקבוצההופעהשוערג'אנלואיג'י בופוןיובנטוס5הגנהדניאל אלבסיובנטוספריז סן-ז'רמן5סרחיו ראמוסריאל מדריד7ג'ורג'ו קיילינייובנטוס1מרסלוריאל מדריד2קישורלוקה מודריץ'ריאל מדריד2טוני קרוסריאל מדריד3קווין דה בראונהמנצ'סטר סיטי1התקפהאדן הזארצ'לסי1ליונל מסיברצלונה9כריסטיאנו רונאלדוריאל מדריד12
נבחרת השנה של אופ"א 2018
עמדהשםקבוצההופעהשוערמארק-אנדרה טר שטגןברצלונה1הגנהסרחיו ראמוסריאל מדריד8וירג'יל ואן דייקליברפול1רפאל וראןריאל מדריד1מרסלוריאל מדריד3קישורלוקה מודריץ'ריאל מדריד3אנגולו קאנטהצ'לסי1אדן הזארצ'לסי2התקפהקיליאן אמבפהפריז סן-ז'רמן1ליונל מסיברצלונה10כריסטיאנו רונאלדוריאל מדרידיובנטוס13
נבחרת השנה של אופ"א 2019
עמדהשםקבוצההופעהשועראליסון בקרליברפול1הגנהטרנט אלכסנדר ארנולדליברפול1וירג'יל ואן דייקליברפול2מתייס דה ליכט אייאקס יובנטוס 1אנדרו רוברטסוןליברפול1קישורקווין דה בראונהמנצ'סטר סיטי2פרנקי דה יונג אייאקס ברצלונה 1ליונל מסיברצלונה11התקפהרוברט לבנדובסקי באיירן מינכן 1 סאדיו מאנהליברפול1כריסטיאנו רונאלדויובנטוס14
נבחרת השנה של אופ"א 2020
+עמדהשםקבוצההופעהשוערמנואל נוייר באיירן מינכן4הגנהאלפונסו דייוויס באיירן מינכן1סרחיו ראמוס ריאל מדריד9וירג'יל ואן דייק ליברפול3יוזואה קימיך באיירן מינכן1קישורטיאגו אלקנטרה באיירן מינכן
ליברפול1קווין דה בראונה מנצ'סטר סיטי3התקפהכריסטיאנו רונאלדו יובנטוס15ליונל מסי ברצלונה12ניימאר פריז סן ז'רמן2רוברט לבנדוסקי באיירן מינכן2
שםהופעותכריסטיאנו רונאלדו 15ליונל מסי 13סרחיו ראמוס 10איקר קסיאס 6קרלס פויולאנדרס אינייסטהג'אנלואיג'י בופון 5דניאל אלבסתיירי הנריפיליפ לאםג'רארד פיקהצ'אביאלסנדרו נסטה 4ג'ון טריזלאטן איברהימוביץ'מנואל נוייר
11 שחקנים בעלי שלוש הופעות; 14 שחקנים בעלי שתי הופעות; 48 שחקנים בעלי הופעה בודדת
שםהופעותז'וזה מוריניו 4אלכס פרגוסון 2ז'ראר הוייה 1שנול גינשפרנק רייקארדז'וזפ גוארדיולה
קבוצהשחקניםברצלונה 45ריאל מדריד 44באיירן מינכן 20מילאן 18יובנטוס 17ארסנל 10צ'לסי 9מנצ'סטר יונייטדאינטר מילאנו 6ליברפולפריז סן-ז'רמן 4
שני מועדונים בעלי שלושה שחקנים; שני מועדונים בעלי שני שחקנים; עשרה מועדונים בעלי נציג אחד
מדינה אחת בעלת שלושה שחקנים; שבע מדינות בעלות שני שחקנים; ארבע מדינות בעלות נציג אחד
נבחרת השנה האולטימטיבית של אופ"א
בנובמבר 2015 פרסמה אופ"א את נבחרת השנה האולטימטיבית, המורכבת מ-18 שחקנים (11 שחקני הרכב ושבעה מחליפים) עם מספר ההופעות הרב ביותר עד לאותו הזמן בנבחרות השנה מאז ייסוד המפעל ב-2001.
שוערהגנהקישורהתקפהמחליפיםאיקר קסיאספיליפ לאםקרלס פויולאלסנדרו נסטהסרחיו ראמוסאנדרס אינייסטהסטיבן ג'רארדצ'אביכריסטיאנו רונאלדותיירי הנריליונל מסיג'ון טריזלאטן איברהימוביץ'ג'אנלואיג'י בופוןפאבל נדבדזינדין זידאןרונאלדיניוקאקה
נבחרת הפלא הוא כינויה הציורי של נבחרת אוסטריה בכדורגל בשנות ה-30. נבחרת זו הונהגה תחת המאמן היהודי הוגו מייזל, שהוביל אותה לרצף של 14 משחקים ללא הפסד בין אפריל 1931 לדצמבר 1932. השחקנים המפורסמים מתיאס סינדלר ויוזף ביצאן שיחקו בה ויחד איתם הנבחרת הייתה לאחת הטובות בעולם בזמנה.
בראשית שנות ה-30 של המאה ה-20 אוסטריה הפכה לנבחרת הטובה בעולם.
היא הונהגה תחת הוגו מייזל וביחד עם המאמן האנגלי ג'ימי הוגאן, שעבד גם כן בווינה, פיתח מייזל שיטה ששמה דגש על הימנעות ממסירת הכדור במסירה דרך האוויר ובמקום זאת למסור אותו על הקרקע.
לפני מונדיאל 1934 הנבחרת רשמה ניצחונות מרשימים על יריבותיהן, ובהם 0–5 ו-0–6 על גרמניה, ניצחון 0–6 על שווייץ וניצחון 2–8 נגד הונגריה.
בשנת 1932 זכתה בגביע מרכז אירופה, הטורניר שקדם ליורו, עם ניצחון 2–4 נגד איטליה.
הזכייה בתואר זה הפכה אותה לאחת הפייבוריטיות לזכות גם במונדיאל הקרוב.
כמו "נבחרת הזהב" של הונגריה שכמעט וזכתה במונדיאל 1954, בסופו של דבר גם היא, לא הניפה את הגביע על אף המשחק היפה.
אוסטריה עברה את צרפת והונגריה בשמינית ורבע הגמר בזכות ניצחונות 2–3 (בהארכה) ו-1–2 בהתאמה.
בחצי הגמר אוסטריה התמודדה מול המארחת איטליה בתנאי מזג אוויר גרועים שהגבילו את הנעת הכדור האופיינית שלהם.
הם הפסידו להם 1–0 משער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של השופט השוודי איוואן אקלינד.
חלומה של אוסטריה נסוג ממנה ובמשחק על המקום השלישי הפסידו 3–2 לגרמניה ובכך סיימו במקום הרביעי.
מותו של מייזל בשנת 1937 סימן את תחילת סופה של הנבחרת.
אוסטריה העפילה למונדיאל 1938 אך בעקבות האנשלוס המדינה סופחה לגרמניה הנאצית, ומסיבות פוליטיות דרשו גורמים גרמנים כי חלק מן שחקני אוסטריה יעברו לשחק לצד נבחרתם.
גרמניה הנאצית לא הצליחה לעמוד בציפיות והודחה כבר בשמינית הגמר נגד שווייץ.
כוכב נבחרת הפלא, מתיאס סינדלר, החליט שלא לשחק עבורם ונמצא מת בביתו בשנת 1939, בנסיבות שנדונו מאז.
נבחרת הפלא נחשבת לראשונה ששיחקה בשיטת הטוטאל פוטבול.